( 241 ) 
uer desdites charges dont ils pourront apparoir par 
la déduction de leurs comptes, afin qu'ils puissent satis- 
faire à ung chacun, aultrement les conuiendra absenter 
dudict pays et estre en perpétuelle pauureté. 
Plaise encor à la grace de mondit Seigneur donner 
ordre que les personnes desdits Etats ne soient empes- 
chés en leurs terres et Seigneuries et lieux qu'ils 
peullent avoir en peaulme à l’occasion d’estre submis en 
votre obéissance; ainçois en joyssent et que tous empes- 
chements et mains mises qui y seroïent faites à ‘ceste 
cause en soient leués et leur soit pourveu en ceste partie 
du bénéfice des trêues tant en communication de la 
marchandise et haultise du pays de France, comme au- 
trement ainsy que aux subiects des aultres pays de mon- 
dit Seigneur. 
Et pour ce qu'il est de louable et ancienne coustume 
des prédecesseurs de mondit Seigneur, de honnorer 
le glorieux amy de Dieu, Sainct Nicolas, et eulx ‘tirant 
à son Eglise de Port, tantost aprés leur entrée faicte en 
ceste ville de Nancy, et là faire certains seremens et 
promesses, ainsy que les anciennes lettres et Chartes sur 
ce concédées et obseruées par lesdicts prédécesseurs, il 
plaise à la grâce de mondit Seigneur s'en acquitter et 
suiure la dicte coustume. 
